മലവെള്ളപ്പാച്ചിലില് കൃഷിഭൂമി പുഴയെടുത്തു കരുവാരകുണ്ട്: മലവെള്ളപാച്ചിലില് കൃഷിഭൂമി ഒലിച്ചുപോയി. നീലാഞ്ചേരി പാറക്കടവിലെ അബ്ദുള്ഹമീദ് കുരിക്കളുടെ ഉടമസ്ഥതയിലുള്ള മൂന്നു സെന്റ് ഭൂമിയാണ് കല്ലന് പുഴ കരകവിഞ്ഞതിനെ തുടര്ന്ന് പുഴയെടുത്തത്. പ്രദേശത്ത് വന് കൃഷി നാശവും ഉണ്ടായിട്ടുണ്ട്. കഴിഞ്ഞ ദിവസങ്ങളില് ശക്തമായ മലവെള്ളപാച്ചിലാണ് കല്ലന് പുഴയില് ഉണ്ടായത്. തുവൂര് കാളികാവ് പഞ്ചായത്തുകള് അതിര്ത്തി പങ്കിടുന്ന പാറക്കടവ് ഭജനമഠത്തോട് ചേര്ന്ന് ഏതാനും കരഭാഗവും പുഴയെടുത്തിരിക്കുകയാണ്. പുഴക്കരയില് മണ്ണിടിഞ്ഞാണ് അബ്ദുള് ഹമീദ് കുരിക്കളുടെ മൂന്നു സെന്റ് ഭൂമി ഒലിച്ചുപോയത്. ഇവിടങ്ങളിലുണ്ടായിരുന്ന കമുക് ഉള്പ്പെടെയുള്ള മരങ്ങളും പുഴയെടുത്തു. പുഴയോട് ചേര്ന്നു സുരക്ഷ ഭിത്തി നിര്മിച്ച് കൃഷിഭൂമിക്ക് സംരക്ഷണമൊരുക്കണമെന്നാണ് നാട്ടുകാരുടെ ആവശ്യം.